Mizu? Én vagyok az, Raegan.
Azért csinálom ezt a vidit, mert unatkozok.
A hirtelen felindulás tipikus esete, de szerintem jó ötlet.
Mindig is vonzott az elképzelés, hogy kitegyem magam az ablakba.
Természetemből fakadóan jött a késztetés, hogy megmutassam magam másoknak.
Legtöbbször az életemről posztoltam. Olyan volt,
mint egy videónapló a felnövésről, a nemváltásról és a zenéről.
12-nek tűnök, de 16 vagyok.
Piperrel és Tiffanyval Matt Dugan, a menedzserem, hozott össze.
Magától értetődőnek tűnt az ötlet, hogy közösen gyártsunk tartalmat.
Amikor először találkoztam Tiffanyval, nagyon laza,
vidám, nyugodt anyukának tűnt. Több olyan dolog is volt az átmenetemmel
kapcsolatban, amire nagyon kíváncsi volt.
„Biztos megműtteted magad? ” Számos kérdése eléggé szexuális célzatú
volt, és… egy kicsit illetlen is.
Valamelyik este Tiffanynál voltunk tartalmat
gyártani. A piát is ő állta.
Vagyis az ő ötlete volt,
hogy nyissunk ki valamit.
ÉLŐ ADÁS
Az én streamemet használtuk. Iszogattunk, kommenteket olvasgattunk.
Én biztos, hogy berúgtam.
És ő is. Eljutottunk arra a pontra, amikor kijelentette,
hogy ő is benne akar lenni a streamben.
Fogta magát, és leült közénk a kanapéra.
Először csak a vállamra tette a karját.
Utána két kézzel el kezdte masszírozni a hátamat, és simogatni a karomat.
Mindenhol tapizott, ahol csak ért.
Aztán elkezdte húzogatni a pólómat, azt mondta,
milyen szexi vagyok. Ezen a ponton már Piper
is rászólt az anyjára,
hogy hagyja abba. Ekkor jött a csók.
17 éves voltam.
Emlékszem, hogy nevettem, és aztán azt mondtam,
hogy be kéne fejeznünk… az élőzést.
A második csók után azonnal bontottam a streamet. Egész
biztos voltam benne, hogy nem helyes, ami történik.
Azonnal felkerültünk az Instára és a többi oldalra.
A követőimnek kicsit se tetszett a csók. Tudták, hogy 17 éves vagyok,
és emiatt Tiffany akár börtönbe is kerülhet.
Nehéz szívvel feküdtem le aludni. Abban a hitben voltam,
hogy tönkretettem a karrieremet. Másnap reggelre minden eltűnt.
Törölték a felvételt, amelyen smároltunk. Semmi nyoma nem maradt a stream oldalakon.
Tökéletesen kiradírozták a közösségi médiából.
Nem volt fent se a YouTube-on, se az Instán.
A rendőrséghez nem mertem fordulni. Féltem attól,
hogy ha feljelentést teszek, túlnő rajtam a dolog.
És ha botrány tör ki,
azzal tönkretehetem a magam,
vagy Piper karrierjét.
Ezt követően nem beszéltem vele.
De megfordult a fejemben a gondolat… ha le tudták törölni a netről,
mi másra lehetnek még képesek?
ROSSZ TÁRSASÁG: KI ÁLL A GYEREKINFLUENSZEREK MÖGÖTT?
Hali! Üdv újra a csatornámon! Ma egy nagyon izgi kihívást teljesítek.
De mielőtt belekezdenénk, elhívtam a legjobb barimat, Pipert!
-Nem te hívtál. Itt lakok. -Jogos.
Ahogy Tiffany Smith képes volt felépíteni ezt a brandet,
majd a lendületet meglovagolva elindítani A Bandát…
stratégiai szempontból zseniális volt.
Rengeteget keresett.
A csúcson havi 300 000 és félmillió dolcsi közt volt a bevétele.
A határ a csillagos égnek tűnik. Mintha arra teremtették volna, hogy milliókat
-termeljen. -Tök lazán sétálj be a
kamera elé, és csak énekelj.
Rá tudta venni az embereket, hogy azt csinálják,
amit ő akar. Mozgatta a szálakat. Egyértelmű volt,
hogy ebben a zenekarban ő a karmester.
Ehhez a videóhoz valami nyugis zene kéne. Mint mondjuk… az altatódal.
Hunter úgy tett, mintha ő is közénk tartozna. Jó arc.
Bármit meg lehet vele beszélni.
Hadd lássa a kamera mindkét kezedet.
Ő volt az operatőr. Segített nekünk beállítani a jeleneteket,
hogy hova álljunk, mit csináljunk. De mind tudtuk,
hogy csak Tiffany parancsait teljesíti.
Tiffany volt az ötletorvgazda. Szó szerint értem.
A Banda gyakorlatilag lenyúlta más tartalomkészítők ötleteit.
Elrejtek egy M&M-et.
Mindent lemásolt, ami trendi volt, és akkoriban ez a crush-t jelentette.
Bocs, haver. Ma nem lesz jó. Más terveim vannak.
Kivel?
Piperrel.
A crush-tartalom lényege, hogy egy fiút és egy lányt
összehoznak a YouTube-on. A lényeg, hogy legyen köztük vonzalom.
Vagy igazi, vagy megjátszott. A közönség imádja az ilyesmit.
Csókot! Csókot! Csókot! Csókot! Csókot! Csókot! Csókot!
A szlengben a „shipping” kifejezés két tartalomgyártó,
vagy netes sztár közötti kapcsolatot jelent. Népszerű, virális tartalom,
amely erős reakciókat vált ki, ezáltal rengetegen nézik és osztják meg.
Főleg a gyerekek imádják, mert szeretik nézni,
ahogy megnyilvánulnak az érzelmek.
Srácok, ez lesz az első csókom. Nagyon izgulok.
Írjátok meg kommentben, ha ti már csókolóztatok,
vagy ha szeretnétek.
Mivel Tiffany látta, hogy a gyerekek hatalmas nézettséget,
ezáltal bevételt tudnak generálni, rávette Gavint, hogy randizzon Piperrel.
Így született Pavin.
Tiffany úgy döntött, Sawyernek is kell egy lájkvadász románc,
ezért meghívta Indi Start A Bandába. Kettőjüket elnevezte Sindinek.
Úgy mutatták be a shippingelést, mint egy páratlan lehetőséget,
mert a crush-videók nagyot mentek akkoriban. Azt mondták,
hogy a rajongók imádni fogják, és megnő a csatornám nézettsége.
Tiffany kitalálta, mi szerepeljen a felvételen,
Hunter pedig filmre vette.
A mai videóban valami egészen király lesz.
-Igen! -Lehet, hogy smacizunk.
Annyira kínos volt az egész, mert az a helyzet, hogy nem tetszett Indi.
Nem tudom, ő hogy volt ezzel, de neki se volt kellemes.
Ez az! Csók!
Eleinte úgy gondoltam, hogy nem kellene ilyesmit csinálniuk.
Túlságosan fiatalok még hozzá. De hamar rájöttünk,
hogyha a videó címében szerepel a „crush” szó, akkor sokkal jobban fog teljesíteni.
Szóval egy idő után már nem is tűnt akkora őrültségnek az ötlet.
Nagyon bénán néztek ki.
Amikor a gyerekeket arra kényszerítik,
hogy a tényleges életkoruknál érettebben viselkedjenek,
még ha csak olyan dolgokról van is szó, mint a crush,
azzal megsértik az ártatlanságukat,
és onnan már nehéz visszaterelni őket a valóságba. Olyan,
mintha két világ között rekednének, és nem tudják,
melyik a helyes, vagy a normális.
Szereted, ha nyalogatom a füled? Nem zavar?
Frank! A te hibád lesz, ha összekutyulsz.
Tiffany nagyon kedvelte Gavint. Gyakran cukkolta mindenféle illetlen
-poénnal. -Hé, Gavin! Passzold a mogyidat!
-Nem volt rossz! -Úgy tettünk, mintha mindez a műsor része
lenne, de fura volt egy felnőtt embertől.
Már azelőtt részt vettem A Banda brandjének fejlesztésében,
mielőtt a srácok ténylegesen csatlakoztak volna a csapathoz.
A Tiffany Smith-ről alkotott képem azonban megváltozott,
amikor a bandatagok szülei elkezdtek hívogatni, és arra panaszkodtak,
hogy Tiffany nyomást helyez a gyerekeikre. Megmondja nekik, mit vegyenek fel,
hogyan viselkedjenek, hány órát dolgozzanak.
Szívás. Már nem akarom ezt csinálni.
Hogy fogok így enni?
Egyre több kompromittáló dolog derült ki, és rájöttem, hogy…
csúnyán félrement a projekt.
2019 JÚLIUSA
Nem, nem szakítottam Piperrel. Ő se dobott engem.
A szüleim menekítettek ki a toxikus környezetből,
amiért baromi hálás vagyok.
Senki sem hozta szóba, hogy Gavin lelépett.
Mintha csak eltűnt volna a föld színéről, nem is beszéltek róla.
-Shalom, srácok! Remélem… -Ez az én szövegem!
Találj ki magadnak egyet.
Igazad lehet. Saját beköszönés kell a saját csatornámra!
Walker kezdetben főleg reklámfilmekben,
rövidfilmekben és sorozatepizódokban játszott.
A hosszú távú cél a játékfilmekbe való bekerülés volt.
Egy nap privát üzenetet kaptam az Instagramon,
Piper Rockelle profiljától. Azt írta,
hogy YouTube videók forgatására keresnek gyerekeket,
és hogy érdekelne-e minket a dolog?
Piper és Gavin szakítottak. Hirtelen új crush-ra lett szüksége.
Szóval Tiffany castingot tartott, amikre több fiú is jelentkezett.
A nézettség miatt muszáj volt, hogy legyen pasija.
Levontuk a következtetést. Ha valaki elhagyja A Bandát,
felvesznek mást, aki hasonlít rá.
Walkerből és Piperből Piker lett.
Azt mondták, a shippinghez kell. Azt sem tudtam, mi az.
Hali!
Itt van Hayden, Walker, Lev és Jentzen.
A mi nevünk Jophie volt, a Jentzenből és a Sophie-ból.
Egy időben mindketten nagyon kedveltük a másikat.
A mi crushunk meghallgatásként indult, de valósággá vált.
-Tedd már le! -Nem! Ki fogom nyitni!
Jentzen 2019 júliusában csatlakozott A Bandához. Azonnal megbabonázta Sophie-t.
Több hajgumi is kell!
Tiffany nagy lelkesedéssel boronálta össze kettejüket.
-Most visszakapod! -Nem!
Az első benyomásom az volt Tiffanyról, hogy kedves, és nagylelkű nő.
Akkoriban a cicánk eléggé beteg volt, ő pedig rajongott a macskákért,
szóval adott nekünk 1000 dollárt a műtétre. Azt gondoltuk, hogy nahát,
nagyon rendes.
A szerelmem, Sophie!
Az első pár videó még rendben volt. Semmi aggasztó jel.
Lerántottál!
-Mert hiányoztál! -Te is nekem!
Úgy voltam vele, hogy ez csak egy kamerának szóló
kapcsolat, a rajongók is imádják. De később kezdtek elfajulni a dolgok,
a tartalom egyre durvább lett.
Ez most nem a legalkalmasabb időpont.
-Sophie. -Légyszi, ne. Csak egyedül akarok lenni.
Tiffany megmondta, milyen testtartást vegyünk fel.
Még azt is, hogy hogyan öleljük meg egymást úgy,
hogy a lehető legtöbb lájkot kapjuk. Kamerán kívül még ennél is rosszabb
volt a helyzet. Megkérdezte,
mikor leszünk végre hajlandóak többre is egy csóknál. Teljesen összezavart
minket, mert én csak 12 éves voltam, Jentzen pedig 13.
Egyáltalán nem akartuk teljesíteni
az utasításait.
Mosolyogjatok! Köszönjetek szépen!
-Flörtöljetek a kamerával! -Még emlékszem rá, amikor megnéztem
azt a videót, amelyikben a gyerekek összeházasodnak. Már akkoriban is úgy
tűnt, hogy ez csak reklámfogás. Elvárták tőlük, hogy… viselkedjenek életszerűen a
szituációban, de ők még messze nem voltak elég érettek ahhoz.
12 évesen már elkezdtem dolgozni az Instagram-megjelenésemen.
Jelentkeztem a Csillagképző című műsorba. Miután adásba kerültem,
100 000 követőm lett. Ha van egy ennyire hatalmas
rajongótáborod, nagyon nehéz megmondani,
hogy mely kapcsolatok és barátságok valódiak, hogy milyen az igazi éned.
Nem voltam abban a helyzetben, mint ezek a gyerekek.
Elképzelni sem tudom, hogy mekkora nyomás volt rajtuk,
hogy valaki másnak mutassák magukat.
A játék könnyen piszkossá válhat,
ha a gyerekek hihetetlen mennyiségű pénzt kezdenek keresni.
Üdvözöllek titeket a YouTube csatornámon! Ne felejtsetek el lájkolni, feliratkozni,
és izzítsátok az értesítéseket!
Amikor feltettük az első videónkat, egymilliónál is több megtekintést kapott.
Elállt a szavunk, hisz ez nagyszerű! Nem tudtam, hogy nem ez a jellemző.
Ideje hívni A Bandát!
Több pénzt kerestem, mint amennyit egy 14 évesnek kellene.
Megvolt akár havi 50 000 dollár is.
KAVARJUK MEG!
A YouTube-on az üzleti növekedés kulcsa az együttműködés.
A Bandához hasonló csoportok azért léteznek, hogy egymást reklámozzák.
Ha valaki influenszereket gyűjt maga köré, és feltornázza a számaikat,
azzal a saját elérését is növeli. Szindikátusban lehet tartalmat gyártani,
és szerződéseket kötni.
Ne feledjétek csekkolni az Insta-fiókom és a TikTokomat sem.
Ilyesmiket mondj, oké?
Mivel Hunter segített nekünk abban, hogy komoly nézettséget érjünk el,
kérte a fiam bevételének 10%-át, és szerződést is akart kötni velünk.
Nem tartottam jó ötletnek. Mi lesz, ha ott akarjuk hagyni őket,
de Walker továbbra is tartalmat szeretne gyártani? Szóval…
ha kell a saját YouTube-csatorna, akkor én leszek az operatőr, a szerkesztő,
és én működtetem az oldalt. Hónapok teltek el úgy,
hogy senkivel sem szerződtünk.
Tiffany és Hunter az összes gyerek saját csatornájának bevételéből százalékot
kapott, ami egyébként nem is gond. Az azonban nem normális, hogy egyetlen anyuka
-gyakorol teljhatalmat a többiek felett. -Jelenteni akarod a pasimat?
Ahogy A Banda egyre népszerűbb lett, Tiffany úgy akart egyre többet. Ő döntötte
el, ki szerződhet le egy márkával, kinek a csatornáján hirdessenek, ki kapjon több
-pénzt, ki reklámozza a terméket. -Felvétel!
A komoly üzletekért cserébe meghatározta a szereplések számát. Megmondta,
milyen ruhát kell felvenni,
hogy valaki ott lehessen Piper következő három indexképén,
ezáltal növelje a rajongótáborát. Azaz bikinit fel!
Az összes gyerek stylistja én voltam. Napi szintű feladat volt a ruhavásárlás.
Oda kellett rá figyelnem, hogy az életkoruknak megfelelő,
egymáshoz illő, cuki darabokat vegyek.
De Tiffany egyszer csak kiakadt. Kioktatott, hogy „Piper nem Sophie.
Vegyél ribancosabb ruhákat a lányomnak. ” Teljesen elképedtem.
Egy barátom készítette az indexképeket. Tiffany folyamatosan utasítgatta,
hogy a lányoknak legyen nagyobb melle, feneke és combja a képeken,
a fiúk izmait pedig pumpálja fel. Mondván, „szexszel mindent el lehet adni”.
Nem volt helyes, de nem volt beleszólásunk.
Egy idő után ez lett a normális.
-Már láthattatok pár bevált mozdulatot. -Amikor az igazán népszerű
gyerekinfluenszerek jelentős része eléri a pubertáskort, a videóik elkezdik
feszegetni a határokat. Egyre provokatívabb és botrányosabb dolgokat
vállalnak be, mivel továbbra is szeretnének megfelelni
a közönség igényeinek.
Az internet hatalmas. Azt feltételezzük,
hogy csak ártatlan gyerkőcök nézik a kölyökinfluenszereket.
De valójában fogalmunk sincs erről.
A szülők csak áltatják magukat ezzel kapcsolatban,
mert ha szembenéznének a valósággal, kiderülne,
hogy talán veszélybe sodorták a gyereküket.
2017 CANTON, GEORGIA ÁLLAM
Készült egy videó Piperről, közvetlenül a 10. születésnapja után.
Rengeteg ajándékdoboz vette körbe.
Volt ott rózsaszín flamingó, plüssállat és egy csomó skvisi.
Ezt a sok mindent egy Megan nevű rajongójától
kapta. Azt gondoltam: „Nahát, milyen kedves ez a Megan!
Életemben nem láttam Megant. Azt hittem, egy lányrajongó. Aztán kiderült,
hogy egy idősebb fazon.
Megan Piper nagy rajongója volt. Lánynak adta ki magát,
és egy csomó képe volt Piperről.
Tiffany mondta is, hogy a pasas egy megszállott,
aki imádja Piper képeit. És ha mi is szeretnénk tőle ajándékot
kapni, küldjünk neki pár fotót, mi rossz van abban?
Pontosan tudta, hogy perverz a fickó.
Gyakran előfordult, hogy Tiffany telefonhoz hívta Pipert.
Megan volt a vonalban. Olyankor jópofiznia kellett vele.
Mivel flörtölt vele, és fotókat küldött neki,
Megan vett egy Gucci táskát Pipernek. Sőt, Tiffanynak is.
-Hozom a Gucci táskát. -Egy csomó különleges ajándékot kapott.
Vadiúj számítógépet, fényképezőgépet, objektívet, mikrofont, iPhone-t, ha
éppen az kellett neki. Légdeszkát. Amit csak Piper kitalált, megkapta Megantől.
Sophie-val is fel akarta venni a kapcsolatot,
de azonnal letiltottam.
-Sziasztok! Már vagy két napja, hogy… -Egy nap Corinne megkérdezte,
miért szagolgatnak bugyikat a férfiak?
Fel nem tudtam fogni, hogy hol mondtak neki ilyeneket.
Piper aznap színész tanfolyamon, vagy hangképzésórán volt.
Miután kiszállt a kocsiból, Tiffany mondta,
hogy be kell ugrania a postára, mert felad pár csomagot.
Volt nála egy táska, amiből egyszer csak elővette
Piper bugyijait. Kérdeztem, hogy hová küldi azokat.
Erre azt mondta, hogy az idősebb pasik szeretik
szagolgatni. Totál
összezavarodtam. Nem fogtam fel, miről beszél.
Számon kértem Tiffanyt, mire ő: „Jaj, nem kell a fesztivál.” Sokan nem értették,
miért nem hagytuk ott őket azonnal.
Hogy miért maradtunk velük a történtek ellenére is. De abban a hitben voltam,
hogy meg tudom védeni Corinne-t.
A felnőttek számos platformon feliratkozhatnak
kiskorúakat bemutató tartalmakra. Szerintetek jól van ez így?
Egy ausztrál statisztika szerint a szexuális
ragadozók számítógépén talált képek 60%-a a közösségi médiából származik.
A Wall Street Journal egy cikkben arról számolt be,
hogy az Instagram a pedofilok melegágya.
Több hónapon át vizsgáltuk a Meta platformjainak
gyermekvédelmi kérdéseit. Azt tapasztaltuk, hogy szinte az összes,
influenszerként tevékenykedő fiatalkorú lányt rengeteg felnőtt férfi követi
a közösségi oldalakon.
A táncos,
vagy tornászlányok követőinek jó része nem a sportteljesítményükre kíváncsi.
Magam is kaptam már jó néhány tolakodó kommentet
és üzenetet. Ijesztő és furcsa.
Az algoritmusok célja minden platformon az, hogy megpróbálja kitalálni,
milyen típusú tartalom érdekli a felhasználót.
Ennek az a hátulütője, hogyha egy felnőtt szexuálisan
vonzódik a kiskorúak iránt, nemcsak az illegális tartalmakra talál rá,
hanem a gyerekinfluenszerekre is.
A vizsgálatunk legaggasztóbb megállapítása számomra az volt,
hogy a felnőttek Instagram fotókat cserélgetnek…
és dehumanizáló hangnemben csetelnek róluk.
A New York Times cikke idézett egy szexuális ragadozótól:
„Isten áldja az Insta-anyukákat. Ingyen kapjuk tőlük a cuccot,
még keresni se kell. ”
Ilyeneket olvasva nem értem, mi ebben a jó a szülőknek.
Hogy néz már ki?
-Menj Sophie-val, nem érdekel! -Engem se!
Elegem van! Befejeztem!
De hát szeretünk!
Szerintem Piper azért folytatta a filmezést, mert muszáj volt neki.
Ebből keresett pénzt, nem volt más választása.
Korábban próbálta felvetni Tiffanynak, hogy fejezzék be.
Tiffany mintha meg se hallotta volna.
-Ne rágd a körmöd, ez nevetséges! -Felvétel!
Akárhányszor aggodalmamat fejeztem ki Piper
miatt, Tiffany mindig annyit mondott, hogy Piper pontosan tudja, mi a dolga.
Nem tudom, járt-e valaha iskolába.
Voltak-e igazi barátai.
Teljesen csapdába esett.
Számtalanszor elmondta, hogy abba akarja hagyni,
és inkább visszamenne Georgiába. Az se biztos, hogy ő akart LA-be költözni.
De aztán márciusban kitört a COVID, és mind a házban ragadtunk.
Hiszen ez Piper Rockelle! Visszatért a Piperazzi!
Ami azt illeti, nekem tetszik a karantén.
Végre itthon lehetek, és imádok itthon lenni.
Számomra ez jó hír.
A COVID olyan volt, mintha benzint öntöttek volna a
gyerekinfluenszer-iparág tüzére. Hirtelen mindenki a telefonjába
temetkezett, és órákon át fogyasztotta a tartalmakat.
Az érdeklődés azóta sem csökkent.
A COVID alatt lett meg az egymilliomodik követőm a YouTube-on.
De a többiek is nagyot mentek, mivel a rajongótáboruk,
vagyis a gyerekek a karantén alatt a YouTube-ot nézték.
Mást nem is tudtak volna csinálni.
-Hé, Con Man! -Szevasztok!
Mizu?
Connor akkor csatlakozott A Bandához, amikor javában tombolt a COVID.
A filmipar leállt, a sorozatát elkaszálták,
az egyéb lehetőségei is kútba estek. Muszáj volt új barátokat szereznie.
Mindenki a saját haverjaival lógott együtt.
Szóval nem volt abban semmi szokatlan, hogy A Bandán kívül nem
találkozik másokkal.
A nappalok egyre hosszabbak lettek. A videók is egyre hosszabbak lettek.
A munkamennyiség mértéke is növekedett. Eljutottunk… a végkimerülés határára.
Néhány videóban még sminket sem látni rajtam, mert annyira fáradt voltam,
hogy nem készültem el időre.
A COVID alatt költöztünk Georgiából Las Vegasba.
Senkit sem ismertünk a nyugati parton, a gyerekek nem jártak iskolába,
és annyira meleg volt, hogy nem engedhettük ki őket játszani.
Vagyis amikor az emberek el voltak izolálva
egymástól, jólesett átruccanni LA-be.
Nagyon boldog lettem, amikor anyu elújságolta,
hogy átugrunk Los Angelesbebe meglátogatni Pipert. Annyira örültem!
Egy újabb Bandatag? Így is túl sokan vannak.
Szabaduljunk meg tőlük!
Rendkívül hálás voltam,
amiért egy csapat korabelivel lóghattam együtt a koronavírus idején,
miközben a többi gyerek be volt zárva.
Sziasztok, Claire-mackók! Mit szólnátok, ha megtréfálnánk valakit?
Claire mindig is szeretett volna színészkedni.
Több iskolai darabban is játszott, szóval úgy gondoltuk, itt az alkalom,
hogy megvalósíthassa az álmait.
Mivel be voltunk zárva, a gyerekek számára fontos volt,
hogy társaságban legyenek, és sikerült közel kerülniük egymáshoz.
Ha egyiküknek baja volt, a többiek ott voltak neki.
Mi az?
Egy idő után elárulták, hogy néha nem is ebédelnek,
és Claire hajnali 1-2 óráig is fent volt. De ekkor még csak örültünk,
hogy végre ismét szoros a kapcsolat Piperrel és Tiffanyval.
Jó volt, hogy újra része lehetek Tiffany életének, szóval ingyen dolgoztam nekik.
Felajánlotta, hogy kifizet, de azt mondtam neki,
hogy amíg alig van bevételük, nem kérek semmit. Hisz egy család vagyunk.
Üdv a YouTube-csatornámon!
Alig akartam elhinni,
hogy 0-ról hirtelen félmillióra nőtt a feliratkozók száma a csatornánkon.
Aztán elkezdett özönleni a pénz. És most sorsfordító összegről beszélek.
Eleinte azt hittem, hogy rosszul látok! Ez létezik?
Jó néhány olyan tartalomkészítő van, köztük Piper Rockelle is,
akiknek a YouTube-os és egyéb közösségi médiás követői nem léteznek, hanem…
úgynevezett… botok.
Az influenszerek kamu követők millióit szokták
megvásárolni olyan olcsó helyekről, mint Banglades vagy Pakisztán.
Ezt botolásnak hívjuk. Bevett módszernek számít.
Csakhogy az álprofilos követők után a YouTube egy centet sem fizet.
Csak azokért a felhasználókért jár pénz, akik végignézik a reklámokat.
Ha egy videó első 50 000 megtekintője közt főleg botok vannak,
nem csilingel a kassza.
A trükk arra jó, hogy új követőket csalogasson oda.
És ha egyszer sikerült összegyűjteni a kellő számú feliratkozót,
nekik bizony meg kell adni azt, amit látni szeretnének.
Ma lesz az első „Ki bírja legtovább? ” Kihívásom.
Ki bírja legtovább?
Aki legtovább marad FaceTime-on.
-Legtovább a medencében! -7 másodperces kihívás!
Ki eszi meg leggyorsabban a Travis Scott-menüt?
Aki legtovább bírja a jégfürdőt!
Az influenszereken mindennap nagy a nyomás, hogy felülmúlják magukat.
Akiknek előre meg van írva az élete, folyamatosan azt kérdezik maguktól,
hogy mit tegyenek legközelebb azért, hogy tovább növeljék a rajongótáborukat.
Sawyer megfagyott.
Több videóban is elég kellemetlenül éreztük magunkat.
Szójaszósz.
Szójaszósz? Nagyon forró!
Mindegy, mi történik velünk, csak vegye a kamera.
Sophie! Meg kell csókolnod a házigazdát. Az én vagyok.
Kezdett rámenni a mentális egészségünkre. Ahogy a kamera kikapcsolt,
egyből depressziós lettem. Ez volt életem legrosszabb időszaka.
Többször is rátok nyitok, és harmadjára csókot akarok látni.
-Hunter! -Igen?
-Forgattok? -Igen!
Piper és Lev ott vannak? Meg kellene kérni őket,
-hogy smároljanak végre! Ideje lenne! -Nyugi, nyugi! Már megírtam az egészet.
Eleinte még nem volt szabályozva, hogy jöhetnek-e a szülők a forgatásra.
De idővel Tiffany egyre szigorúbb kezdett lenni,
és a felnőtteket hátrazavarta a vendégházba.
Bemegyünk, és meglátjuk, mi történik. Még az is lehet, hogy smárolni fogunk.
Aggasztónak tartottam,
hogy a forgatás során Tiffany csak a vendégházba
engedett be minket. Nem láthattuk, hogy mi történik pontosan.
És mindig volt valami kifogás, hogy miért nem mehetünk oda.
Elkezdte a szülőket egymás ellen fordítani. Nem akarta, hogy barátok
legyünk.
Mindig volt egy kiközösített anyuka, akivel nem érte meg barátkozni, különben
utolért volna Tiffany haragja. És az nem volt jó.
-Elérte, hogy a szülők egymást marják. -És még csak fel se tűnt. Elképesztő!
Elcseszett helyzet volt. Tiffany teljesen átmosta az agyunkat.
Úgy tűnt, hogy minden rendben van, de közben éreztük, hogy ez nem igaz.
Nem is értettem, hogyan tudott rávenni minket ezekre.
Az „Utánozd a crushodat! ” Videókban egymás mozdulatait
kellett majmolnunk.
Ayden! Csuromvizes a pólód, haver.
Mit művelsz?
Szerinted?
-Levette a pólóját. -Ledobom a textilt.
Épp csak megérintettem a pulcsimat, és már tudtam, hogy nem fogom utánozni.
De Tiffany elkezdett erősködni, hogy igenis vetkőzzek.
Te győztél.
Tiffany látni akarta a melltartómat az indexképen. Beleegyeztem,
végül is ő volt a felnőtt kettőnk közül.
Mondd, hogy nem érezted, és kérj repetát!
A gyerekeket összezavarja, ha olyan dolgokra bátorítják őket,
amelyek helytelenek. Főleg,
ha mindezt egy kihívás keretei közt teszik. A fiatalokat ugyanis
úgy nevelték, hogy a felnőttek tudják,
mi a jó nekik. Ha a felnőttek belezavarnak a kialakított,
jól kiszámított világképükbe,
a gyerekek bizalma értelemszerűen
megrendül bennük.
-Úgy bizony! Ruby ugyanis a mi emberünk! -Vicces, ha te tréfálsz meg másokat. Ha
téged vernek át, már nem olyan szórakoztató.
Miért csináljátok ezt velem?
Átvertünk!
Azzal a mentalitással forgatták a videókat, hogy semmi sem számít,
amíg jól néz ki a képernyőn.
-Hunter! Gyere ide! -Hogy mondod?
-Jól van? Mi történt? -Egyszer csak elájult.
Az egyik legemlékezetesebb videónk a törött lábas átverés.
Hívd a mentőket!
Piper kamuból úgy csinált, mintha eltört volna a lába.
Béreltünk egy mentőautót, és azzal szállították el.
Elég felkavaró volt. Szerintem egy YouTube videó miatt
senkinek sem kéne átélnie, hogy egy barátja eltörte a
lábát és sztrókot kapott.
Mit gondolsz, mikor kéne elmondanunk a többieknek?
Szerintem most!
Ám legyen! Öleld meg Jennát és Claire-t!
Szegénynek könnyezik a szeme!
Hamarosan elmosódott a határ valóság és munka között.
Nem lehetett tudni, mi kamu és mi nem.
Egyszer eljátszottunk egy letartóztatást is.
Szervusztok!
Bejelentést kaptunk arról, hogy itt engedély nélküli forgatás zajlik.
Jött egy kamu rendőr, és letartóztatta A Banda egyik tagját,
Levet.
Hogy vagytok?
Remekül.
Nem kellett színlelnünk a meglepettséget. Nem tudtunk róla, hogy ez egy csapda.
Nekünk nem szóltak. A szüleinknek sem. Mind berezeltünk.
-Valami baj van? -Nem, csak-
Hozzá beszélek!
Látni, ahogy a fiam kisírja a szemét a forgatás közben, sokkhatásként ért.
Fordulj meg! Arccal a falnak. Ujjakat összekulcsolni!
Levet letartóztatták, Jentzen pedig elhitte, hogy ez mind igaz.
Nyugi, srácok!
Ne vigyék el! Nem csinált semmi rosszat!
Én ezt nem bírom tovább! Nem megy!
Nem kaptam levegőt. Nem értettem az egészet.
Képtelen voltam eldönteni, hogy csak átejtettek-e minket.
Jaj, ne! Lev!
Engem avattak be egyedül a tréfába. Az anyukák nem tudtak a dologról,
ráadásul a csíny rettenetesen sült el.
Átvertelek titeket!
Gyerekeket sosem kellemes megviccelni, mert az ember nem tudja, hogyan reagálnak.
De előbb-utóbb úgyis fel kell nőniük.
Öleld meg szegényt.
Sőt, öleljük meg mind! Ne haragudj, pajtás.
Miután vége lett a forgatásnak, megkerestem Tiffanyt,
és nem tetszett neki a mondanivalóm. Elkezdett velem üvöltözni,
hogy mit képzelek magamról azok után, amiket értünk tett.
Többé nem akarom A Bandában látni!
-Tiffany! Állj le! -Hallottad, hogy beszélt velem?
Szólhattál volna neki.
-Nem lehetett! Nem tud titkot tartani! -Amikor hazaértünk, kaptunk egy
telefonhívást arról, hogy… Jentzen helye többé nem biztos A Bandában. Teljesen
ledöbbentem! Ennyi idő és közös munka után tényleg képesek
lennének ezt tenni a fiammal?
Johnával szövetségre léptünk. Bármit, amit láttunk, vagy hallottunk,
megosztottuk egymással. Ezután megpróbáltam rávenni Walkert,
hogy inkább hagyjuk abba ezt az egészet. De ő nagyon kiakadt. Azt mondta,
hogy imád A Banda tagja lenni és videókat készíteni. Ők voltak a barátai.
De aztán egy nap Johna felhívott, és megkérdezte, hogy mit szólnék hozzá,
ha közösen lépnénk ki A Bandából? Még szép, hogy beleegyeztem. Abban bíztam,
hogyha közösen cselekszünk, Tiffany nem meri majd
tönkretenni a fiúkat.
Megkértük Jentzen apukáját, Nelsont, hogy legyen a szóvivőnk.
Ő meg tudta tartani a két lépés távolságot, már csak azért is,
mert nem ebben az államban él. Jobb, ha inkább ő beszél helyettünk,
mert velünk ellentétben tárgyilagos tud maradni.
Nelson belekezdett a mondandójába, de Tiffany szép lassan behálózta őt.
Néhány nap alatt elérte, hogy Nelson meggondolja magát,
aki végül meg is engedte Jentzennek, hogy visszatérjen A Bandába.
Walker elment, Jentzen visszajött, mi pedig nem szólhattunk többé Johnához.
Tiffany nem kedvelte őt, és ezt mindenki tudtára adta.
Ügyesek vagytok! Így kell ezt.
Johnát kitiltották a forgatásról, Jentzenre pedig az apjának,
Nelsonnak kellett volna felügyelnie. Csakhogy Tiffany elkezdte
befolyásolni a fiút. Azt hazudta neki,
hogy az anyja rá akarja tenni a kezét a pénzére,
hogy ki akarja forgatni a vagyonából.
A hatóság arról tájékoztatott, hogy hiába tiltakozik az egyik szülő…
amíg a másik beleegyezik a szereplésbe, addig ez a család belügye.
Nincs mit tenni.
Tiffany imádja a drámát.
Arra gerjed, ha szórakozhat másokkal.
Miután kirúgtak a stylist állásomból, egyre tisztábban kezdtem látni.
Ráadásul Tiffany dühkitörései kezelhetetlenné
váltak. Kezdett elborulni az agya.
Szóltak nekünk, hogy ki fog jönni a
gyermekvédelmi szolgálat. Valaki feljelentette náluk
Tiffany üzelmeit, de nem tudtuk,
ki lehetett az. Tiffany félrevont minket,
és megkérdezte, szeretném-e,
hogy a legjobb barátnőm
anyukája börtönbe menjen.
Mert ha nem, akkor mindannyiunknak okosan
kell viselkednie.
Azt kell mondanunk, hogy Tiffany egy kedves,
teljesen átlagos szülő. Amikor kijöttek a gyermekvédelmisek,
Piperrel nem győztük agyondicsérni őt. Rossz embernek éreztem magam,
mert tudtam… hogy hazug vagyok.
A hatóság emberei csak annyit láttak, hogy a két lány egy kúriában él,
szépen fel vannak öltözve, a ház patyolattiszta.
Mindkét gyereket megmenthették volna, ha Tiffany nem parancsol rájuk,
hogy falazzanak neki.
Attól féltem, hogyha otthagyjuk őket, Sophie nem találkozhat többé Piperrel.
Ezért döntöttem úgy, hogy maradunk.
Ráadásul Piper hívott oda. Nem akartam sorsára hagyni.
Sajnáltam őt.
A házban történtekről nem beszéltünk egymás
között, mert fogalmunk sem volt róla, hogy mindenki ugyanúgy gondolkozik-e.
Nem tudhattuk, hogy amit mondunk, az végül visszajut-e Tiffanyhoz.
Claire-ben, például, egyáltalán nem bíztam,
mert ő családtag. Attól féltem,
hogyha bármit is elárulok neki,
azonnal rohanni fog Tiffanyhoz.
Egy nap Sophie telefonját ellopták, ezért Tiffany nyitott neki egy új fiókot.
Az összes üzenetét elolvasta. Az egyikben Sophie azt írta nekem,
hogy adoptálnunk kéne Pipert.
Egyetértettem vele. Tiffany üvöltözni kezdett,
és mindennek elmondott minket. Mire Sophie is elvesztette a fejét.
Ennek az lett a vége,
hogy büntetést kapott.
Két hétig egyetlen videóban sem szerepelhetett,
és bocsánatot kellett kérnie. Csak úgy engedték volna vissza A Bandába,
ha lemondok a szülői jogaimról. Természetesen elutasítottam.
Elküldtem Tiffanyt a francba, és aztán kiköltöztünk.
A BANDA – FONTOS ÜZENET:
Miután eljöttünk, a gyerekek nem állhattak szóba Sophie-val.
Akkoriban ő és Jentzen egy párt alkottak. De a fiút is eltiltották tőle,
és ők ketten soha többé nem beszéltek egymással.
Mindent elvettek Sophie-tól.
Jentzen volt az első pasim. Hivatalosan még csak nem is szakítottunk.
Akkor tudtam meg, amikor a többiek.
Megjött Elliana. Nagyon izgulok!
Pár hónapra rá összehozták egy másik lánnyal.
Még jól emlékszem rá, menyire összetörtem akkor.
Piperért is fájt a szívem. Nem akartam otthagyni.
Piper! Az egész világon te vagy a legjobb barátnőm, és ezt továbbra is így gondolom.
Akár hiszed, akár nem, te vagy az!
Nagyon fogsz hiányozni!
Könyörögtem anyának, hogy hadd mehessek vissza.
De ő megtiltotta, hogy betegyem oda a lábam.
Sophie nem csak Piper legjobb barátja volt. Mi is közel álltunk egymáshoz.
Mégis elszakítottak tőle, mert egy felnőtt mindent és
mindenkit irányítani akart.
Piper napokig sírt egyfolytában. De senkinek sem volt hajlandó elmondani,
hogy miért. Aztán ő és Tiffany elmentek kocsikázni.
Sosem derült ki, hogy hová. De utána Piper felrohant a szobájába.
Egy napig úgy fogok élni, mint Mr. Beast! Itt van Emily!
Mi a program?
Egy hónapra rá, hogy díjat kaptam az egymilliomodik
követőm után, elkezdtem azon gondolkozni, hogy mit is művelek.
Nem én voltam a videók ötletgazdája, csak megmondták, hogy mit csináljak.
Már nem találtam benne örömet.
Igen, a hír igaz.
Tényleg otthagytam a Piper-féle Bandát, de nincs harag.
Egyelőre jóban maradtunk, a többit majd meglátjuk.
Eleinte nagyon stresszes volt az elválás. Rájöttem,
hogy el fogom veszíteni a rengeteg követőmet, sőt, még a barátaimat is,
akikkel nap mint nap együtt lógtam. Nekik köszönhető az,
hogy ennyire sokáig kibírtam.
Srácok! Ilyen tempóban lekéssük a naplementét.
Nálam akkor telt be a pohár, amikor először álltam ki magamért.
Tiffany szörnyen kezelte a helyzetet, és tudtam, hogy nem bírom tovább.
Nem igazán ismertem Tiffanyt, amíg Las Vegasba nem költöztünk.
Patience, persze, mesélt róla dolgokat, de én csak a szebbik arcát láttam.
MOST NAGYON HARAGSZOK CLAIRE-RE.
Viszont egyszer csak kibújt a szög a zsákból.
Tiffany leüvöltötte Claire és Elliana fejét,
csak mert Claire segíteni akart egy bandatagnak.
-Tiszteletlen volt Jentzennel. -Elliana! Tudom, hogy hallasz!
Tartozol nekem egy óriási bocsánatkéréssel,
mert egy arcátlan kis ribanc vagy.
Miután anya is szembesült a természetével, úgy döntött, hogy ennyi volt. Itt a vége.
Azon a reggelen, amikor eljöttünk, jelenésünk lett volna a forgatáson.
Hunter üzenetet küldött.
Ashley! Kicsit… összezavarodtam. Nem igazán tudom, mi folyik itt.
Egész idő alatt nyíltan kommunikáltam. Erre most hirtelen mindenki,
akiben bíztam, akikkel törődtem,
és akiket mindennél, de mindennél jobban szeretek,
hátbaszúrtak.
Pontosan tudta, miért jöttünk el, de vigyáznia kellett,
mit mond Tiffany előtt. Ezért volt ilyen kétségbeesett.
Annyira megbántottatok! Nekem senki nem mondott semmit.
Arra ébredtem, hogy A Banda fele eltűnt.
Én vezettem be a srácokat a közösségi média világába,
mindennél jobban szerettem őket,
most meg cserben hagynak.
Légyszi, hívjatok vissza!
El sem tudtam köszönni Pipertől. Nem tudtam neki elmagyarázni,
hogy nem őt hagyom el. Ezt bánom a legjobban…
hogy nem tudtam ott lenni, amikor szüksége lett volna rá.
Annyira sajnálom őt. Vajon mit érezhet most?
Egyedül hagytuk azzal a szörnyeteggel.
Ő volt az én kispajtásom. És bízom benne, hogy egy nap majd megérti.
Talán még Sophie-val is egymásra találnak.
Remélem, jól van.
Jó éjt, Sophie.
Claire imádott csacsogni és vitatkozni, mint bármelyik gyerek.
De amikor hazaért, elő se jött a szobájából.
Teljesen elnémult.
Ma azt játsszuk, hogy ki ismeri legjobban a szerelmét.
A fiam meggyűlölte a közösségi médiát. Soha többé nem akar ilyet csinálni.
Már a színészkedés sem érdekli.
Ez elszomorít. Nagyon is.
Nem tudtam megvédeni Jentzent attól, ami A Bandában történt.
Kihozni sem tudtam onnan. Így végül beadtam a válókeresetet,
hogy megkapjam a felügyeleti jogát, és segíthessek neki.
Erre Tiffany azt javasolta Jentzennek, hogy nagykorúsítsa magát. 2020 végére…
a fiam már nem igazán állt szóba velem. Nem vette fel a telefont, mikor hívtam.
Nem válaszolt az SMS-ekre sem. Egyszer pedig azt mondta,
hogy Tiffany jobb anya, mint én.
Aki először találkozik Tiffany Smith-szel, úgy gondolja, hogy ő a legaranyosabb,
legkedvesebb ember a világon. Nekem is egy csomó szép emlékem van róla.
De mindez csak a látszat.
Jaj, ne! Miért kell hazamenned Georgiába?
Le tudtunk lépni tőlük, és nagyon örülök neki,
hogy lekerült a teher a vállunkról. Csakhogy évről évre nagyon sok
gyerek van kitéve zaklatásnak. Gyakran hallani ehhez
hasonló történeteket, mégsem csinál senki semmit.
Az embereket csak a saját
gyerekük érdekli.
Oké, bevallom, egy icipicit ideges vagyok.
Mind féltünk a bosszújától. Nem csak azért,
hogy mit tehet a gyerekeinkkel, magunkat sem éreztük biztonságban.
Kamerákat szereltettem fel a ház körül.
Volt egy pillanat, amikor úgy éreztem, hogy Tiffany üzenni akar nekem.
Idejött Austinba, és forgattak egy videót az otthonomban.
Körbejárták a házamat, megnézegették az összes családi fotót.
Jövünk már, Tiffany!
Ott ült az asztalomnál.
Azt üzente, bejutottam hozzád.
Tiffanytól nem lehet szépen elköszönni, mert fogja magát, és mindent elvesz tőled.
Sőt, még tönkre is tesz, ha módjában áll.
Senki nem lophatja meg Piper Rockelle birodalmát büntetlenül.
Mindannyian megkönnyebbültünk, hogy kiszabadultunk onnan.
De abban is biztosak voltunk, hogy Tiffany haragja utolér minket.
TIFFANY, HUNTER ÉS PIPER MEGTAGADTÁK,
HOGY INTERJÚT ADJANAK, VAGY NYILATKOZZANAK A SOROZATBAN.
TIFFANY SMITH NYILVÁNOSAN TAGADJA A VOLT BANDATAGOK ÉS SZÜLEIK ÁLLÍTÁSAIT.
GAVIN MAGNUS NEM KÍVÁNT NYILATKOZNI A SOROZATBAN.
JENTZEN ÉS ÉDESAPJA NEM KÍVÁNTAK NYILATKOZNI A SOROZATBAN.
HA ÖNT, VAGY ISMERŐSÉT SZEXUÁLISAN ZAKLATTÁK,
MINDEN INFORMÁCIÓT MEGTALÁL A WWW.WANNATALKABOUTIT.COM WEBOLDALON.
KÉSZÜLT NILE CAPPELLO CRUSHED CÍMŰ CIKKE ALAPJÁN